text: Ваканционна тетрадка | Блог в BgLOG.net
  от Yordanka Parvanova на 29.05.2010 17:31 28 коментара , 7579 прочита
  Ключови думи: забавление, 1 клас
  Учебната година на практика свърши... Децата издадоха учебниците си и аз реших също да се подготвя за отчитане пред библиотекарката. Залових се с чистка у дома и освен, че събрах страшно много хартии (да ме прощават лишените от живот дървета), попаднах на един много мил спомен. Когато випускът на сина ми завършваше 1 клас бях подготвила за децата ваканционни тетрадки. Идеята за тях е на вече пенсионирана колежка (Добринка Тодорова), която в момента живее в Чикаго.
  За съжаление закъснях със споделянето на тетрадката за настоящите първокласници, но ако идеята ви допадне, бихте могли да я използвате в бъдеще.
  Преди 4 години подарих 23 ваканционни тетрадки (за всяко детенце). Падна доста писане от моя страна, но през септември децата ми ги върнаха - попълнени, красиво изписани и изрисувани.
  # | от Shery на 29 май 2010, 17:47
  Дани, много интересно! Децата ще я попълват непринудено и без отегчение- от всичко по малко. Благодаря ти за идеята! Весела ваканция!
  # | от queen_blunder на 29 май 2010, 17:58
  Дани, Дани, защо по-рано не я намери тая ваканционна тетрадка? Идеята е страхотна, ама аз вече изпратих моите сладурчета във ваканция...
  # | от Iura на 29 май 2010, 18:03
  Допадна ми идеята ти, Дани, но ще я ползвам по- късно. Моите третокласници си закупиха ваканционно другарче, но за тези, които не искаха, направих няколко странички с различни забавления- задачи, ребус, упражнения по БЕЛ, заглавия за съчинения, място за диктовки. А сега се сещам, че мога да си поиграя през лятото и с презентации, в които слайдове да има различни задачи. Работещите у дома с компютър, могат да ми пращат работата си, когато се справят с нея.
  # | от Yordanka Parvanova на 29 май 2010, 18:08
  Съжалявам, Поли! Наистина публикацията ми е със закъснение за тази година.
  Обаче... идеята може да премине от хартиен на електронен носител ( Iura), а това ще я направи още по-актуална и лесна за реализация:)
  # | от margo на 29 май 2010, 18:16
  Изключителна идея! Страшно ми харесва това , че е написана от госпожата-много трудоемко за нея ,но толкова мило за децата! Дани , правилно ли разбрах, че си учила Преси, защото ако е така, ще ми трябват съветите ти, относно госпожа-мама и ученик-дете/собствено/ : )))) Страхувам се, все си мисля,че ще имам проблемчета с дъщеря ми , на която се налага да съм класна.
  # | от Cveta Gergova на 29 май 2010, 18:28
  Хубавите идеи се запазват с времето. Слънце, аз ще се възползвам и от ел.носител. Благодаря!
  # | от Yordanka Parvanova на 29 май 2010, 18:36
  Отговор на коментар от margo
  Ами да, Марго! Пресли беше в моя клас. Падна се в моя випуск :) Реших, че само ако е при мен ще мога да бъда свидетел на най-важните дни в живота му - първи учебен ден, завършване на 1 клас, "дипломиране" (в 4 клас). Ако кажа че ми е било лесно, ще излъжа. Ако питаш него дали му е било лесно при мен, ще отговори с "не съвсем". Трябваше да бъда много прецизна и да не дам по никакъв начин повод за упрек или съмнение в мое решение. А фактът, че и сега продължава с успех в 5 клас е потвърждение на моето оценяване. Участието му в различни олимпиади (по история и география; езикови състезания) и доброто му представяне, много ме радват.
  # | от Genoveva на 29 май 2010, 20:08
  Идеята ти е прекрасна, Дани! Благодаря!
  # | от Mariqna на 29 май 2010, 20:47
  Идеята за ваканционната тетрадка е много хубава.Благодаря,Дани!
  Аз вече завърших първи клас,но ще си я запазя.На децата подарих книга - ,,Ваканционно другарче".Тя е точно за бъдещи второкласници .Много е хубава и занимателна .
  Марго ,не се страхувай да учиш дъщеричката си.Аз също учих моята дъщеря и до ден днешен не съжалявам.Тя вече е студентка .
  # | от zvezdica на 29 май 2010, 23:42
  Това е една прекрасна идея! Поздравления!
  # | от Chopar на 30 май 2010, 00:16
  Отговор на коментар от Yordanka Parvanova
  Идеята за тази тетрадка е страхотна. Браво.
  Относно обучението на собствено дете... Хм, спомням си случката с моя син, на който преподавах от 5 до 7 клас. В един от часовете не спазваше дисциплината /не беше нещо, за което бих наказал със забележка в бележника друг ученик, но нали не трябва да оставяме и нотка съмнение за толериране на собственото дете/, при което му поисках бележника и му написах забележка. На следващия час поисках да видя дали се е разписал родител и му направих забележка, че бележникът не е подписан. Така де, той си има и друг родител :-))
  И друг случай си спомням - работихме с атласи и аз забелязвам, че моя син нещо се усуква и няма Атлас. При което аз започвам да се правя на строг и справедлив и му правя забележка, защо е дошъл без атлас. той отвърна -Ами господине - той е у вас. Вие сте взели и моя и вашия Атлас, като сте тръгвали за училище. Такива ми ти работи.
  # | от Rada на 30 май 2010, 00:30
  Тетрадката е чусена идейка, мила, и затова си я запазвам за следващата година!
  Чопър, много ме разсмя с разказаното, но какво да се прави... Мисля си, че родителите - учители на собствените си деца често ги наказват за назидание на останалите, а това не е справедливо...
  # | от queen_blunder на 30 май 2010, 00:34
  Хахххххххааааааааааааххх!!! Чопър, защо ме караш да се смея по никое време?! Твоите истории ми звучат като вицове! И то какви вицове! Ще има да ги разпраавям тук и там :))))
  # | от Chopar на 30 май 2010, 00:38
  Куини, знам, че звучат като вицове, но са действителни случки. Истината е, че обичам да създавам такъв тип истории.
  Рада, абсолютно си права.
  # | от queen_blunder на 30 май 2010, 00:49
  Напълно ти вярвам. Нищо не може да бъде измислено така впечатляващо, колкото истинският живот може да го инсценира и режисира. Според мен, всички вицове са се родили от действителни случки.
  Поне в едно нещо си приличаме - и аз обожавам такъв тип истории, но ги създавам съвсем ненарочно, което стана причина да си избера този именно ник, а не някой друг :)
  Връщам жеста с една моя съвсем истинска история.
  # | от Chopar на 30 май 2010, 01:02
  Хахахааа, Куини, ти ме уби. И аз имам подобни разминавания с дати и дни. И понеже водя на много класове и общо около 300 ученика, понякога не знам с кой клас точно имам съответния час и затова съм им казал - който влезне в стаята с него карам час. А един път децата стоят пред стаята, защото тя беше заключена и аз им казвам - вие какво чакате - да нямате час по география. Те милите се стреснахаи плахо отвърнаха - да, при вас.
  А една колежка, така улисана от работата, че си тръгнала с дневника в ръка и чак в рейса се усетила, че е в нея.
  # | от Tony на 30 май 2010, 07:15
  Багодаря, Дани, идеята е чудесна!
  # | от Yordanka Parvanova на 30 май 2010, 08:06
  Това със забележката ми е до болка познато. И на мен ми се случи - един единствен път. Поисках бележника на сина си и написах забележката, която след това (като единствен родител) трябваше сама да подпиша. Много тъпа ситуация, но наистина не трябваше да оставя и нотка на съмнение в толеранс към собственото си дете.
  # | от queen_blunder на 30 май 2010, 10:32
  Чопър, искам още такива подобни истории... :))) Може би трябва да отворим нов постинг и да си ги разправяме там, че тука не е по темата и Дани може да се разсърди.
  А за учителските деца аз пък да ви кажа - била съм учителско дете и на двамата си родители, защото и двамата бяха начални учители. Не са ми преподавали в училище, но изискванията към мен бях винаги по-големи отколкото към другите деца. За сметка на това пък похвалите бяха силно редуцирани, сакън да не се разглезя.
  Мисля, че в желанието си да не ни обвинят в пристрастие към собствените ни деца, понякога малко се прекалява.
  # | от Genoveva на 30 май 2010, 11:04
  Поли, идеята за нов постинг е много хубава, че то и децата ни доста нещица могат да кажат по темата:)))
  # | от queen_blunder на 30 май 2010, 12:04
  Ндам :) Те пък най-вече има какво да споделят :) Ще трябва да отворим една весела темичка и да се посмеем за здраве :)
  # | от Vili Dimova на 30 май 2010, 15:22
  Багодаря, Дани, за чудесната идея!!!
  # | от narodna на 30 май 2010, 19:08
  # | от Ani Avramova на 30 май 2010, 20:01
  Дани,благодаря за оригиналната идея.Само,че при мен както винаги от многото ваши прекрасни предложения и тази е неосъществима.По простата причина,че няма да бъде осъществена от децата.
  # | от tinokio на 31 май 2010, 22:41
  Благодаря и от мен! Чудесно! Ще помисля как да го приложа за по-големите класове, тъй като приключих за тази учебна година с първи клас.
  Приятна и заслужена почивка!!!
  # | от Rozalina Paskaleva на 02 юни 2010, 22:00
  Даниииииииииии, супер идея, мила! Защо я открих със закъснение! Е, по-добре късно...
  Желая ти първо да отдъхнеш поне мъничко през лятото, а после отново по твоя си начин да ни радваш с прекрасните си хрумвания, разработки и споделяния!
  # | от Yordanka Parvanova на 03 юни 2010, 16:43
  Отговор на коментар от Ani Avramova
  Ани, при мен също не бяха попълнени на 100% всички тетрадки, но това са деца:) И две редчета да са написали с желание ще е по-добре, отколкото 100 на яд.
  А и като направих нацупена муцунка (понякога ми се получава), всички се опитваха да ме зарадват след това. Номерът не винаги минава обаче и не при всеки:)